รายการระหว่างกัน

1. ลักษณะของรายการ

รายการระหว่างบริษัท กรุงเทพดุสิตเวชการ จำกัด (มหาชน)
กับบริษัทหรือบุคคลที่มีความเกี่ยวข้องกันได้เปิดเผยไว้แล้วในหมายเหตุประกอบงบการเงิน หมายเหตุ
7 โดยสามารถจำแนกลักษณะรายการ ได้เป็น 2 ประเภท คือ

1.1 รายการค้าที่เป็นปกติของธุรกิจ

บริษัทมีนโยบายในการทำรายการระหว่างกันที่เป็นรายการที่มีลักษณะตามปกติธุรกิจทั่วไป
ซึ่งรายการระหว่างกันดังกล่าวที่เกิดขึ้นนั้นเป็นความจำเป็นและมีความสมเหตุสมผลของการทำรายการ
เพื่อสนับสนุนการดำเนินธุรกิจและเพื่อก่อให้เกิดประโยชน์สูงสุดต่อบริษัท
โดยมีเงื่อนไขทางการค้าไม่แตกต่างจากการทำรายการกับบุคคลภายนอก

1.2 รายการให้ความช่วยเหลือทางการเงิน

ณ วันที่ 31 ธันวาคม 2548 บริษัทมีรายการให้ความช่วยเหลือทางการเงินแก่บริษัทที่เกี่ยวข้องกัน
โดยเป็นภาระหนี้เงินต้นคงค้าง ดังนี้คือ

(หน่วย : ล้านบาท)

+-----------------------------+------------------+---------+----------+
| บริษัทที่เกี่ยวข้อง                | ลักษณะความสัมพันธ์   | เงิน     | เงินให้กู้   |
|                             |                  | กู้ระยะสั้น |          |
|                             |                  |         | ระยะยาว  |
+-----------------------------+------------------+---------+----------+
| บริษัทย่อย                     |                  |         |          |
+-----------------------------+------------------+---------+----------+
| บริษัท                        | บริษัทถือหุ้น 79% และ | 0       | 1.20     |
| โรงพยาบาลกรุงเทพพระประแดง    |                  |         |          |
| จำกัด                        | มีกรรมการร่วม      |         |          |
+-----------------------------+------------------+---------+----------+
|                             |                  | 0       | 1.20     |
+-----------------------------+------------------+---------+----------+

บุคคลที่มีความเกี่ยวข้องโดยเป็นกรรมการและผู้บริหารร่วม ได้แก่

1. นายแพทย์จุลเดช ยศสุนทรากุล

2. นายอนุชาต ชัยประภา

บุคคลที่มีผลประโยชน์ร่วมถือหุ้นในบริษัทย่อยและบริษัทร่วมเกินร้อยละ 5 ของ
จำนวนหุ้นที่มีสิทธิออกเสียงของบริษัทดังกล่าว

- ไม่มี -

2. ขั้นตอนการเข้าทำรายการ

บริษัทมีนโยบายในการทำรายการระหว่างกันที่เป็นรายการที่มีลักษณะตามปกติธุรกิจทั่วไป
ซึ่งรายการระหว่างกันดังกล่าวที่เกิดขึ้นนั้นเป็นความจำเป็นและมีความสมเหตุสมผลของการทำรายการเพื่อสนับสนุนสภาพคล่องและเพื่อก่อให้เกิดประโยชน์สูงสุดต่อบริษัท

บริษัทมีมาตรการหรือขั้นตอนการอนุมัติการเข้าทำรายการ คือ
ฝ่ายจัดการจะเป็นผู้พิจารณาตัดสินใจในกรณีที่เป็นการทำรายการระหว่างกันที่มีขนาดเล็กและเป็นรายการที่มีเงื่อนไขการค้าปกติ
คณะกรรมการบริษัทจะเป็นผู้พิจารณาตัดสินใจในกรณีที่เป็นการทำรายการระหว่างกันที่มีขนาดกลางและขนาดใหญ่ที่เป็นรายการที่มีเงื่อนไขการค้าปกติ
รวมถึงรายการที่มีขนาดเล็กและขนาดกลางที่ไม่เป็นไปตามเงื่อนไขการค้าปกติ
สำหรับรายการที่มีขนาดใหญ่และไม่เป็นไปตามเงื่อนไขการค้าปกตินั้นที่ประชุมผู้ถือหุ้นจะเป็นผู้พิจารณาตัดสินเข้าทำรายการ
โดยการพิจารณาขนาดของรายการแบ่งเป็นดังนี้

-   รายการขนาดเล็ก คือ รายการที่มีมูลค่าน้อยกว่าหรือเท่ากับ 1 ล้านบาท หรือ
    น้อยกว่าหรือเท่ากับร้อยละ 0.03 ของสินทรัพย์ที่มีตัวตนสุทธิแล้วแต่จำนวนใดสูงกว่า

-   รายการขนาดกลาง คือ รายการที่มีมูลค่ามากกว่า 1 ล้านบาทแต่น้อยกว่า 20 ล้านบาท หรือ
    มากกว่าร้อยละ 0.03 แต่ต่ำกว่าร้อยละ 3 ของสินทรัพย์ที่มีตัวตนสุทธิ
    แล้วแต่จำนวนใดจะสูงกว่า

-   รายการขนาดใหญ่ คือ รายการที่มีมูลค่ามากกว่าหรือเท่ากับ 20 ล้านบาท หรือ
    มากกว่าร้อยละ 3 ของสินทรัพย์ที่มีตัวตนสุทธิ แล้วแต่จำนวนใดจะสูงกว่า

ทั้งนี้หากรายการดังกล่าวเป็นรายการที่เกี่ยวโยงกันตามความหมายของตลาดหลักทรัพย์แห่งประเทศไทย
บริษัทจะปฏิบัติตามกฎ ระเบียบ ของตลาดหลักทรัพย์แห่งประเทศไทยทุกประการ

เพื่อเป็นการคุ้มครองผู้ลงทุนบริษัทได้จัดให้มีการประชุมคณะกรรมการที่มีกรรมการตรวจสอบเข้าร่วมประชุมเพื่อดูแลให้รายการระหว่างกันเป็นไปอย่างยุติธรรมและมีนโยบายการกำหนดราคาที่เหมาะสม
โดยการพิจารณาจากเงื่อนไขต่างๆ
ให้เป็นไปตามการค้าปกติในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทจะจัดให้บุคคลที่มีความรู้ความชำนาญให้ความเห็นต่อรายการดังกล่าว
และนำความเห็นนั้นไปประกอบการตัดสินใจของคณะกรรมการตรวจสอบ และ/หรือ
คณะกรรมการบริษัท และ/หรือ ที่ประชุมผู้ถือหุ้น แล้วแต่กรณี ทั้งนี้
บริษัทได้เปิดเผยรายการระหว่างกันในหมายเหตุประกอบงบการเงินประจำปีที่ได้รับการตรวจสอบจากผู้ตรวจสอบบัญชี

อย่างไรก็ตามสำหรับรายการให้ความช่วยเหลือทางการเงินระหว่างบริษัทฯ
และบริษัทในเครือที่ผ่านมานั้น ปัจจุบันมีภาระหนี้เงินต้นคงค้างเพียง 1.20 ล้านบาท
ซึ่งการทำรายการเกี่ยวกับเงินให้กู้ยืมดังกล่าวนั้น
บริษัทได้รับอนุมัติจากที่ประชุมใหญ่สามัญผู้ถือหุ้นประจำปี 2544
ให้บริษัทสามารถให้ความช่วยเหลือทางการเงินแก่บริษัทย่อย บริษัทร่วม
และบริษัทที่เกี่ยวข้องกันในวงเงินไม่เกิน 1,500 ล้านบาท โดยบริษัท ยูไนเต็ดแอ๊ดไวเซอรี่
เซอร์วิส จำกัด
ในฐานะที่ปรึกษาทางการเงินอิสระในขณะนั้นมีความเห็นว่าการทำรายการระหว่างกันสำหรับการให้กู้ยืมแก่บริษัทย่อย
บริษัทร่วมและบริษัทที่เกี่ยวข้อง ดังกล่าวสมเหตุผลและยุติธรรม

3. แนวโน้มการทำรายการระหว่างกันในอนาคต

บริษัทมีนโยบายการทำรายการระหว่างกันในอนาคตดังนี้

+-----------------------+----------------------------------------------+
| ประเภทรายการ          | แนวโน้มและนโยบาย                              |
+=======================+==============================================+
| รายการธุรกิจการค้าทั่วไป   | บริษัทดำเนินการตามปกติธุรกิจโดยคิดค่าตอบแ            |
| เช่น                   | ทนในราคาตลาดที่เหมาะสมและไม่แตกต่างจากบุคคลภายนอก |
| การให้บริการรักษาพยาบาล  |                                              |
| การให้บริการวิเคราะห์แลป  |                                              |
| เป็นต้น                 |                                              |
+-----------------------+----------------------------------------------+
| รายกา                 | บริษัทดำเนินการตามปกติธุรกิจ โดยให้ และ / หรือ ได้รับ  |
| รที่เกิดตามธุรกิจการค้าทั่วไป | เงื่อนไขการชำระหนี้ รวมทั้งระยะเวลาการชำระหนี้       |
| เช่น ลูกหนี้การค้า         | ที่เท่าเทียมกับบุคคลภายนอก                         |
| เจ้าหนี้การค้า เป็นต้น      |                                              |
+-----------------------+----------------------------------------------+
| เงินทดรองจ่าย           | บริษัทจะดำเนินการลดรายการให้เหลือน้อยที่สุด           |
|                       | โดยจะจำกัดทั้งประเภทของรายการธุรกรรมและวงเงิน     |
+-----------------------+----------------------------------------------+
| การใ                  | ในอนาคต                                      |
| ห้ความช่วยเหลือทางการเงิน | บริษัทไม่มีนโยบายให้ความช่วยเหลือทางการเงินแก่บริษัทย่อย |
|                       | บริษัทร่วมและบริษัทที่เกี่ยวข้อง เนื่องจากบริษัทเห็นว่า      |
|                       | บริษัทย่อย                                      |
|                       | บริษัทร่วมและบริษัทที่เกี่ย                           |
|                       | วข้องเหล่านั้นมีความสามารถในการหาแหล่งเงินกู้ด้วยตัวเอง |
|                       | เช่น การกู้ยืมเงินโดยตรงจากสถาบันการเงิน            |
|                       | โดยบริษัทจ                                     |
|                       | ะร่วมกับบริษัทในเครือเจรจาต่อรองเพื่อให้ได้เงื่อนไขที่ดีที่สุด |
|                       |                                              |
|                       | อย่างไรก็ดี                                     |
|                       | หากกรณีที่มีบริษัทในเครือใด                         |
|                       | ที่ยังไม่มีความสามารถในการกู้ยืมโดยตรงจากสถาบันการเงิน |
|                       | บริษัทจะให้ความช่วยเหลือหากจำเป็น ทั้งนี้              |
|                       | ในการกำหนดวง                                 |
|                       | เงินกู้ยืมบริษัทจะประเมินในด้านความสามารถในการชำระหนี้ |
|                       | มากกว่าสัดส่วนในการถือหุ้นของบริษัท                  |
|                       | โดยเงื่อนไขหรืออัตราดอกเบี้ยจะเป็นไปตามอัตราตลาด     |
|                       | และต้องไม่ต่ำกว่าต้นทุนของบริษัท ทั้งนี้                 |
|                       | การเข้าทำรายการดังกล่าวจะเป                     |
|                       | ็นไปตามกฏหรือข้อกำหนดของตลาดหลักทรัพย์แห่งประเทศไทย |
+-----------------------+----------------------------------------------+
| การให้คำปรึกษาและบริหาร  | บริษัทให้คำปรึกษาและบริหาร เช่น การทำระบบเงินเดือน   |
|                       | โดยคิดค่าตอบแ                                  |
|                       | ทนในราคาตลาดที่เหมาะสมและไม่แตกต่างจากบุคคลภายนอก |
|                       | โดยมีสัญญาการให้บริการที่ชัดเจน                     |
+-----------------------+----------------------------------------------+